laion/Wikipedia-Exotic huggingface dataset:
Otokar Cobra

კობრა (თურქ. Kobra) წარმოადგენს მსუბუქ დაჯავშნულ საბრძოლო მანქანას შექმნილს თურქული ფირმა Otokar-ის მიერ, რომელიც იყენებს ამერიკული HMMWV ბევრ კომპონენტს. თურქეთის სახმელეთო ძალების შემადგენლობაში პირველად შევიდა 1997 წელს. კობრას საბრძოლო მოქმედებებიდან მონაწილეობა მიღებული აქვს მხოლოდ 2008 წლის რუსეთ-საქართველოს ომში. 2008 წლის აგვისტოს ომის დროს მისმა დახრილმა ჯავშანმა შეძლო აესხლითა ტანკ საწინააღმდეგო ხელით გადასატანი რაკეტა RPG-7, ქართულმა არმიამ დაკარგა 2 კობრა, მათგან ორივე რუსეთში გადაიყვანეს. საჭიროებს წყაროს მითითებას - თარიღი არ არის მითითებული! გამოიყენებთ {{subst:ფაქტიჩა}} !  ალჟირი - 600.  ბაჰრეინი - უცნობი.  საქართველო - 300.  ერაყი - უცნობი.  მალდივი - 5 კობრა.  ნიგერია - 193 კობრა თავისი სათადარიგო ნაწილებით, საერთო ღირებულებით $58.8 მილიონი.  სლოვენია - 10 კობრა, მომავალში შესაძლებელია უფრო მეტი ერთეულის შეძენა  ბანგლადეში - რამდენიმე კობრა შეძენილი იქნა ბანგლადეშის პირობებში ტესტირებისათვის. მომავალში დაგეგმილია უფრო მეტის შეძენა.  თურქეთი - 789 კობრა.  არაბთა გაერთიანებული საამიროები - უცნობი  ყაზახეთი უცნობი.  კოსოვო - უცნობი.  ჩრდილოეთი მაკედონია - უცნობი. პაკისტანი - უცნობი. გაერთიანებული ერების ორგანიზაცია - უცნობი. ↑ 1.0 1.1 1.2 კობრა army-technology.com-ზე. ↑ კობრა janes.com-ზე. ↑ 3.0 3.1 Undersecretariat for Defense Industries. ↑ [1] ↑ Slovenian paper ↑ კობრა. ↑ დაარქივებული ასლი. დაარქივებულია ორიგინალიდან — 31.03.2014. ციტირების თარიღი: 19.06.2015. ↑ დაარქივებული ასლი. დაარქივებულია ორიგინალიდან — 2017-02-14. ციტირების თარიღი: 2015-06-19. ↑ Government of Macedonia. დაარქივებულია ორიგინალიდან — 2016-01-26. ციტირების თარიღი: 2015-06-19. ↑ Cobra Armored Personnel Carrier. დაარქივებულია ორიგინალიდან — 2013-01-18. ციტირების თარიღი: 2015-06-19. ↑ დაარქივებული ასლი. დაარქივებულია ორიგინალიდან — 2014-03-21. ციტირების თარიღი: 2015-06-19.
მოქალაქეები ბულგარეთის ევროპული განვითარებისთვის

მოქალაქეები ბულგარეთის ევროპული განვითარებისთვის (ბულგ. Граждани за европейско развитие на България [Grazhdani za evropeysko razvitie na Bŭlgaria]; აბრევიატურა: ГЕРБ, რაც ნიშნავს „გერბს“), ბულგარეთის ცენტრისტულ-მემარჯვენე პოლიტიკური პარტია, დაარსებული 2006 წლის დეკემბერში. პარტიის ფორმალური ხელმძღვანელია ცვეტან ცვეტანოვი, სოფიის ყოფილი მერის მოადგილე, თუმცა პარტიის ფაქტობრივი ლიდერია სოფიის მერი და ყოფილი პოლიციელი, ბოიკო ბორისოვი. პარტია დაარსდა ამავე სახელწოდების არამომგებიანი ორგანიზაციის ბაზაზე, რომელიც იმავე წელს შეიქმნა. ოფიციალური საიტი
ბრისტოლი

ბრისტოლი (ინგლ. Bristol) — ქალაქი-საგრაფო, პორტი დასავლეთ ინგლისში, გაერთიანებული სამეფო, მდინარე ეივონზე, ატლანტის ოკეანის შესართავთან. ძველი ქალაქი მდებარეობს მდინარის მარჯვენა სანაპიროზე, ხოლო გარეუბნები რედკლიფი და კლიფტონი — მარცხენა სანაპიროს შემაღლებებზე. ქალაქის მოსახლეობა შეადგენს 449,300 ადამიანს (2015). ვიკისაწყობში არის გვერდი თემაზე: ბრისტოლი ბრისტოლის საბჭო Visit Bristol, ტურისტული საიტი ↑ The Lord-Lieutenant of the County & City of Bristol. The Lord-Lieutenant of the County & City of Bristol. ციტირების თარიღი: 8 June 2015. ↑ Historical Weather for Bristol, England, United Kingdom. Weatherbase. Canty & Associates. დაარქივებულია ორიგინალიდან — 25 დეკემბერი 2018. ციტირების თარიღი: 15 October 2015. ↑ 2011 Census: Ethnicgroup, local authorities in England and Wales. Census 2011. Office for National Statistics. ციტირების თარიღი: 12 December 2012.
ბლეკპული

ბლეკპული (ინგლ. Blackpool,i/ˈblækpuːl/) — ზღვისპირა ქალაქი ლანკაშირში, ინგლისში, ირლანდიის ზღვის სანაპიროზე. 2011 წლის მონაცემებით მოსახლეობის რაოდენობა შეადგენს 139,720 მცხოვრებს, რაც მას ხდის ლანკაშირის ყველაზე დასახლებულ ქალაქად. მდებარეობს 64 კმ-ში მანჩესტერიდან. ქალაქი განთქმული კურორტი გახდა XIX საუკუნე]ში. ის ასევე პირველი ელექტროფიცირებული ქალაქი იყო დიდ ბრიტანეთში და ერთ-ერთი პირველი ქალაქთაგანი ელექტროტრამვაებით (1885 წლიდან), რომელიც ასევე ერთადერთი ქალაქია ამ ქვეყანაში, სადაც ტრანსპორტის ეს სახე პირვანდელი სახით არის შენარჩუნებული. მაისის ბოლოს ქალაქში ტარდება ბლეკპულის საცეკვაო ფესტივალი. სექტემბერში უკვე საუკუნეზე მეტია ტარდება სინათლის ფესტივალი Blackpool Illuminations. ქალაქში ასევე საუკუნეზე მეტია დგას ეიფელის კოშკის შემცირებული ასლი. Andrews, Robert (2002). The Rough Guide to Britain. Rough Guides. ISBN 978-1-85828-881-9.  შეგიძლიათ იხილოთ მედიაფაილები თემაზე „ბლეკპული“ ვიკისაწყობში. ბლეკპული, ტურისტული მეგზური ვიკივოიაჟზე ბლეკპული „ენციკლოპედია ამერიკანაში ბლეკპული საიტზე Curlie Blackpool Council Blackpool Entertainment Venues History ↑ https://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland ↑ Local Authority population 2011. დაარქივებულია ორიგინალიდან — 2017-04-09. ციტირების თარიღი: 3 ვნისი, 2015. ↑ Household Size and Household Numbers. დაარქივებულია ორიგინალიდან — 2012-03-08. ციტირების თარიღი: 9 სექტემბერი, 2012.
პაუზა (მრავალმნიშვნელოვანი)

ტერმინით პაუზა შეიძლება აღნიშნული იყოს: პაუზა - მუსიკა პაუზა - ლექსი
კლემენტ VII

პაპი კლემენტ VII (საერო სახელი ჯულიო მედიჩი) (ინგლ. Pope Clement VII დ. 26 მაისი, 1478 — გ. 25 სექტემბერი, 1534) — რომის პაპი 1523–1534 წლებში. იგი ებრძოდა გერმანიის იმპერატორ კარლოს V–ს, მაგრამ იძულებული გახდა ხელი აეღო ყოველგვარ დამოუკიდებლობაზე და 1528 წელს სამარცხვინო შეთანხმება დადო კარლოს მეხუთესთან ბოლონიაში. ალექსანდრე დიუმა — დედოფალი მარგო; გამომც: "ნაკადული" , გვ. 342, თბ. 1973
Skunk Anansie

Skunk Anansie — ბრიტანული როკ-ჯგუფი, რომელშიც შედიან Skin (წამყვანი ვოკალი), Cass (გიტარა, ბასი, ბეკ-ვოკალი), Ace (გიტარა, ბეკ-ვოკალი) და მარკ რიჩარდსონი (დასარტყმელი საკრავები და პერკუსია). ჯგუფს ხშირად თვლიან ბრიტროკის მოძრაობის ნაწილად. 2004 წლისთვის ჯგუფის ალბომებმა და სინგლებმა ჩარტებში 141 კვირის განმავლობაში იმყოფებოდნენ. მთავარი სტატია: Skunk Anansie-ს დისკოგრაფია. სტუდიური ალბომები Paranoid and Sunburnt (1995) Stoosh (1996) Post Orgasmic Chill (1999) Wonderlustre (2010) Black Traffic (2012) Anarchytecture (2016) ვიკისაწყობში არის გვერდი თემაზე: Skunk Anansie ოფიციალური საიტი დაარქივებული 2016-05-26 საიტზე Wayback Machine. Skunk Anansie საიტზე MySpace ↑ allmusic.com - Skunk Anansie ↑ Interview with Skin and Ace of Skunk Anansie September 1999. NY Rock. დაარქივებულია ორიგინალიდან — 23 დეკემბერი 2005. ციტირების თარიღი: 22 November 2005. ↑ Roberts, David (ed.) (2004). Guinness Book of British Hit Singles and Albums, 17th, London, UK: HiT Entertainment. ISBN 0-85112-199-3.
ღალღა

ღალღა (ლათ. Crex crex) — ფრინველი წეროსნაირთა რიგისა. ტანად პატარა ფრინველია (სხეულის სიგრძეა 27 სმ, მასა 150 გ). გავრცელებულია ევროპასა და აზიაში. საქართველოში ბუდობს. ჩვენში იგი აპრილის ბოლოს და მაისის დასაწყისში ჩნდება, მოფრენის შემდეგ მალე წყვილდებიან და ხმელი ბალახებისა და მათი ღეროებისგან მაღალ ბალახეულში მშრალ ადგილას იწყებენ ბუდის გაკეთებას. აგვისტოს ბოლოსა და სექტემბრის პირველ ნახევარში ღალღები სამხრეთისკენ მიისწრაფიან ნაწილობრივ გადაფრენით, მეტწილად კი ფეხით. ზამთარს ცენტრალურ და სამხრეთ აფრიკაში ატარება. ბინადრობს ნოტიო მდელოებსა და ტყის ველებზე, მდინარეთა ხეობებში, რომლებსაც მთებამდე აჰყვება ხოლმე. ბუდეს იკეთებს მიწაზე, დებს 7-12 კვერცხს. ინკუბაცია 16-17 დღე-ღამე გრძელდება. წიწილოვანი ფრინველია. იკვებება მარცვლოვანი მცენარეების თესლითა და წვრილი უხერხემლოებით (ყოველგვარი მწერი, ჭიაღუა, ობობები, ლოკოკინები). ღალღა სწრაფად დარბის და უხალისოდ ფრენს. სპორტული ნადირობის ობიექტია. მის მოსაპოვებლად საჭიროა 10-12 ნომერი საფანტი. ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 582. გ.აბულაძე, ნ.ღამბარაშვილი, ვ.ბურჯანაძე, შ.ჩახანაშვილი, პ.ჟორდანია, ნ.ლომსაძე, ლ.გუნიავა, დ.ახრახაძე, გ.ზახაროვი; „მონადირის ცნობარი“, თბ. 1969. ↑ „მონადირის ცნობარი“, გვ. 30.
საზონათაშორისო ტურნირი მსოფლიოს პირველობაზე ჭადრაკში ვაჟთა შორის

მსოფლიოს პირველობისათვის შეჯიბრების ერთ-ერთი ეტაპი. ფიდეს გადაწყვეტილებით მისი ჩატარება დაიწყეს 1948 წლიდან. ტურნირში დაიშვებოდა ზონალური ტურნირების გამარჯვებულები და პრიზიორები, წინა პრეტენდენტთა ტურნირის მონაწილენი და პერსონალურად მოწვეული მაღალი რეიტინგის მქონე მოჭადრაკეები. 1948-1970 წლებში ტარდებოდა ერთი ტურნირი, 1973-1979 წლებში - ორი, ხოლო 1982-1987 წლებში - სამი. ტურნირები ტარდებოდა ჩვეულებრივი სისტემით. 1990 და 1993 წლებში ჩატარდა სამი ტურნირი (ერთი პროფესიონალ მოჭადრაკეთა ასოციაციის ეგიდით) შვეიცარიული სისტემით. 1993 წლის შემდეგ საზონათაშორისო ტურნირები აღარ გამართულა. სულ ჩატარდა 17 ციკლის 26 ტურნირი.
შვიდი თავისუფალი ხელოვნება

შვიდი თავისუფალი ხელოვნება (ლათ. septem artes liberales, იშვიათად გამოიყენება აგრეთვე studia liberalia) წარმოადგენს ანტიკურ ხანაში შექმნილ კანონს შვიდი სასწავლო დისციპლინისა, რომელთა დაუფლება, მაშინდელი წარმოდგენის თანახმად, „თავისუფალ ადამიანს ეგებოდა /საკუთარი თავის/ გასანათლებლად“. შუა საუკუნეებში studia liberalia-ს დაუფლებას თეოლოგიური, საიურისპრუდენციო და სამედიცინო დარგების შესწავლისათვის საჭირო აუცილებელ წინაპირობად მიიჩნევდნენ. მარციანუს კაპელა (Martianus Capella), De nuptiis Philologiae et Mercurii: ელექტრონული ტექსტი წიგნი IX-ისა: 'De harmonia' (ჰარმონიის შესახებ). კასიოდორე (Cassiodor), Institutiones, lib. II დაარქივებული 2009-03-02 საიტზე Wayback Machine. ისიდორე სევილიელი (Isidor von Sevilla), Etymologiae ჰუგო ფონ სანქტ. ვიქტორ (Hugo von St. Viktor), Didascalicon ბანიორეჯიოელი ბონავენტურა (Bonaventura von Bagnoregio), De reductione artium ad theologiam დაარქივებული 2009-09-10 საიტზე Wayback Machine. ფრანჩესკო მაუროლიკო (Francesco Maurolico) (1494-1575), De sphaera, თავი 'De scientiarum divisione' (მეცნიერებათა დაყოფისათვის). ტეცურო შიმიცუ (Tetsuro Shimizu), [https://web.archive.org/web/20090815143312/http://www.sal.tohoku.ac.jp/phil/DIDASCALIA/2SHIMIZU.PDF დაარქივებული 2009-08-15 საიტზე Wayback Machine. Alcuin's Theory of Signification and System of Philosophy DIDASCALIA დაარქივებული 2009-08-22 საიტზე Wayback Machine. -დან 1 (1995), გვ.15-56 მუსიკის მნიშვნელობა კვადრივიუმში, მუსიკა და შუა საუკუნეების თავისუფალი ხელოვნება დაარქივებული 2009-04-17 საიტზე Wayback Machine. .
იარედი

იარედოსი/ იარედი — „ქართლის ცხოვრების“ მიხედვით მამა მაკედონელი აზონისა, რომელიც, გადმოცემით, ალექსანდრე მაკედონელს ქართლში დაუსვამს „პატრიკად“. „მოქცევაჲ ქართლისაჲ“ იარედოსს არ იცნობს. გიორგი მელიქიშვილის ვარაუდით, სახელი „იარედოსი“ „მოქცევაჲ ქართლისაჲს“ არიან-ქართლის ეკვივალენტურია და მის მსგავსად კავშირშია ისეთი სიტყვების ძირთან, როგორიცაა ირანი, არიანა და ა.შ. ↑ „ქართლის ცხოვრება“ სიმონ ყაუხჩიშვილის რედაქციით (ტომი I, 1955.) ↑ ვახუშტის ბატონიშვილი „საქართველოს ისტორია“ ↑ საქართველოს ძველი ისტორია ↑ ქართლის ცხოვრება, ს. ყაუხჩიშვილის რედაქციით, ტ. 1, თბ., 1955, გვ. 18 ↑ საქართველოს ისტორიის ნარკვევები: 8 ტომად / [სარედ. კოლ.: გ. მელიქიშვილი (მთ. რედ.), ი. ანთელავა, ვ. დონდუა და სხვ.]; საქ. სსრ მეცნ. აკად., ივ. ჯავახიშვილის სახ. ისტორიის, არქეოლოგიისა და ეთნოგრაფიის ინ-ტის სამეცნ. საბჭო - თბ.: საბჭ. საქართველო, 1970; ტ. 1: საქართველოს უძველესი დროიდან ახალი წელთაღრიცხვის IV საუკუნემდე / [ავტ.: გ. მელიქიშვილი, ა. კალანდაძე, ტ. ჩუბინიშვილი და სხვ.; ტომის რედ.: გ. მელიქიშვილი] - , 1970
კოვენტრი

კოვენტრი (Coventry, გამოითქმის /ˈkɒvəntri/ ან /ˈkʌvəntri/), ქალაქი და აგლომერაცია უესტ მიდლანდსის საგრაფოში, ინგლისი, დაახ. 306.000 მცხოვრებით (2007). სიდიდით მეცხრე ქალაქია ინგლისში და მე-11 გაერთიანებულ სამეფოში. მდებარეობს 153 კმ-ში ლონდონიდან ჩრდილოდასავლეთით და 30 კმ-ში ბირმინგემიდან აღმოსავლეთით და სანაპიროდან ყველაზე დაშორებული ქალაქია ბრიტანეთში. კოვენტრი ასევე მსოფლიოში პირველი ქალაქი იყო, რომელიც სხვა ქალაქს დაუძმობილდა. ეს იყო რუსეთის ქალაქი სტალინგრადი (ამჟამად ვოლგოგრადი) მეორე მსოფლიო ომის პერიოდში. ეს ურთიერთობა დამყარდა კოვენტრის მოქალაქეების მოთხოვნით, რომელთაც სურდათ სოლიდარობა გამოეცხადათ წითელი არმიისთვის სტალინგრადის ბრძოლის პერიოდში. ქალაქი ამჟამად დაძმობილებულია დრეზდენთან და 27 სხვა ქალაქთან მსოფლიოს სხვადასხვა კუთხეში. ვიკისაწყობში არის გვერდი თემაზე: კოვენტრი ქალაქ კოვენტრის საბჭო დაარქივებული 2004-07-16 საიტზე Wayback Machine. კოვენტრის დაბომბვა კოვენტრის უნივერსიტეტი კოვენტრის ვიდეო გიდი კოვენტრის ისტორია კოვენტრის ფოტოები დაარქივებული 2016-03-04 საიტზე Wayback Machine. ↑ 1.0 1.1 1.2 http://www.civicheraldry.co.uk/west_midlands.html ↑ http://www.coventry.gov.uk/info/130/lord_mayor/106/lord_mayor_of_coventry/1
ღაჟოსებრნი

ღაჟოსებრნი (ლათ. Laniidae) — ფრინველთა ოჯახი ბეღურასნაირთა რიგისა. მოიცავს აფრიკაში, ევროპაში, აზიაში, ჩრდილოეთ ამერიკაში და მთელ რიგ ოკეანურ კუნძულებზე გავრცელებულ 3 გვარის 32 სახეობას (არ არიან ავსტრალიაში, კუნძულ მადაგასკარზე). მათი სხეულის სიგრძე 15-30 სმ (ზოგი გრძელბოლოიანი ფორმისა 45 სმ), მასა 25-120 გ აღწევს. ნისკარტი მოღუნულია, გვერდებიდან შებრტყელებული, წვეროზე კბილაკით აქვთ მოკლე, მომრგვალო ფრთები. აგრესიული ფრინველები არიან. ბინადრობენ ტყისპირებში, მეჩხერ ტყეებში, ბუჩქნარიან ღია ადგილებში, კულტურულ ლანდშაფტში. ბუდეს იკეთებენ ხესა ან ბუჩქზე, დებენ 4-6 კვერცხს, რომელთა ინკუბაცია 2 კვირამდე გრძელდება. იკვებებიან მსხვილი მწერებით, წრუწუნებით, ხვლიკებით, წვრილ-წვრილი ფრინველებით, იკეთებენ მარაგს (ნადავლს ეკალზე წამოაცმევენ). საქართველოში ბუდობს 3 სახეობა: კავკასიური ღაჟო (Lanius collurio), შავშუბლა ღაჟო (Lanius minor) და წითელთავა ღაჟო (Lanius senator). უკანასკნელი შეტანილია საქართველოს „წითელ წიგნში“. საქართველოში ზამთრობს რუხი ღაჟო (Lanius excubitor). ჟორდანია რ., ქართული საბჭოთა ენციკლოპედია, ტ. 10, თბ., 1986. — გვ. 583. ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 80, 161, 208. ↑ Laniidae — ინგლისურ-ქართული ბიოლოგიური ლექსიკონი. ↑ ღაჟოსებრნი (TSN 178509). ინტეგრაციული ტაქსონომიის საინფორმაციო სისტემა.
რამაპითეკი

რამაპითეკი (Sivapithecus), უმაღლესი განვითარების მაიმუნი, რომელსაც ადამიანის წინაპრად თვლიან, რომლის ქვედა ყბის ფრაგმენტები, რომლებიც აღმოაჩინა ამერიკელმა მეცნიერმა ლუისმა (1934-1935 წლებში ინდოეთში — სივალიკის მთებში), ორ სხვადასხვა სახეობას განეკუთვნება: Ramapithecus hariensis, მიოცენური ეპოქისა და Ramapithecus brevirostris — პლიოცენური ეპოქისა. ადამიანის კბოლებისაგან განსხვავებით, რომლის პირითადი კბილი შედარებით მცირეა მეორეზე, მასზევე შეინიშნება ცინგულუმი, ეშვის კბილბუდე გაცილებით მეტია ლატერალურ საჭრელ კბილბუდეზე. ქვედა ყბა მაღალია, ძირითადი კბილები ფართოა და სხვა. ქსე, ტ. 8, გვ. 298, თბ., 1984
რუხი

რუხი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, თემის ცენტრი. მდებარეობს ოდიშის დაბლობზე. მდინარე ენგურის მარცხენა სანაპიროზე, ზუგდიდი–გალის სავტომობილო გზაზე, ზღვის დონიდან 100 მეტრი, ზუგდიდიდან 5 კმ. 2014 წლის აღწერის მონაცემებით სოფელში ცხოვრობს 2784 ადამიანი. რუხი (ისტორიული ქალაქი) რუხის ციხე ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
საჭურღულიო

საჭურღულიო — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, ოდიშის თემი. მდებარეობს ოდიშის დაბლობზე. ზღვის დონიდან 160 მეტრი, ზუგდიდიდან 16 კმ. 2014 წლის აღწერის მონაცემებით სოფელში ცხოვრობს 88 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
კორცხელი

კორცხელი, კოცხერი — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, თემის ცენტრი (სოფლები: კორცხელი, ბაში, ნაცატუ). მდებარეობს ოდიშის ვაკეზე. ზუგდიდი-წალენჯიხის საავტომობილო გზაზე, ზღვის დონიდან 200 მეტრი, ზუგდიდიდან 10 კმ. სოფელი კორცხელი ისტორიულ წყაროებში პირველად მოხსენიებულია XVII საუკუნეში. კორცხელში არის XVII საუკუნის ქართული ხუროთმოძღვრული ძეგლი – ღვთისმშობლის ეკლესია. წერილობითი საბუთების თანახმად იგი 1624–1639 წლებში აუგია ოდიშის მთავარს ლევან II დადიანს. 1815 წელს ეკლესია შეაკეთებინა ნიკოლოზ დადიანმა. 1859 წელს კვლავ განაახლეს. 2014 წლის აღწერის მონაცემებით სოფელში ცხოვრობს 883 ადამიანი. მთავარი სტატია: კორცხელის ღვთისმშობლის სახელობის ეკლესია. ღვთისმშობლის ტაძარი კორცხელში ― წარმოადგენს ქვის გუმბათოვან ნაგებობას სამი შვერილი აფსითა და ღია თაღოვანი სტოით დასავლეთ მხარეს. გუმბათი საკურთხევლის კედლების კუთხეებსა და ორ ბოძს ეყრდნობა, ფასადები მოპირკეთებულია ქვის მცირე კვადრატებით. ეკლესიაში ინახებოდა ლევან II დადიანის შეწირული რამდენიმე ხატი და სხვა სიძველეები. ბერიძე ვ., ქართული საბჭოთა ენციკლოპედია, ტ. 5, თბ., 1980. — გვ. 682. თაყაიშვილი ე., – არხეოლოგიური მოგზაურობანი და შენიშვნანი. წგნ. 2, ტფ. 1914, გვ. 200–208 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ნარაზენი

ნარაზენი — სოფელი საქართველოში, ზუგდიდის მუნიციპალიტეტში, თემის ცენტრი. მდებარეობს ოდიშის ვაკეზე. მდინარე ჭანისწყლის (ხობისწყლის მარჯვენა შენაკადი) მარჯვენა სანაპიროზე, ზღვის დონიდან 130 მეტრი, ზუგდიდიდან 18 კმ. საბჭოთა პერიოდში მოქმედებდა ჩაის საბჭოთა მეურნეობა და ჩაის ფაბრიკა. სოფლის მიდამოებში დგას XVI-XVII საუკუნეების კვირეოს ციხე და ეკლესია „ნათლისმცემლის კვირეოს ხატი“. ეკლესიის ინტერიერი მოხატულია. 2014 წლის აღწერის მონაცემებით სოფელში ცხოვრობს 2345 ადამიანი. ქართული საბჭოთა ენციკლოპედია, ტ. 7, თბ., 1984. — გვ. 318. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ურთა (ზუგდიდის მუნიციპალიტეტი)

ურთა — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, თემის ცენტრი. მდებარეობს ოდიშის დაბლობზე, მდინარე ჯუმის ნაპირზე, ზღვის დონიდან 70 მ. ზუგდიდიდან 13 კმ, ცაცხვიდან 6 კმ. სოფელში აღმოჩენილია ნეოლითის ეპოქის არქეოლოგიური ნაშთები. სოფლის მახლობლად ურთის მთის კალთაზე დგას ეკლესია „ჯუმათი“ (XVII საუკუნე), მდინარე ჯუმის მარცხენა მხარეს ურთის მღვიმე. 2014 წლის აღწერის მონაცემებით სოფელში ცხოვრობს 752 ადამიანი. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ „საქართველოს არქეოლოგია“, თბილისი: თბილისის სახელმწიფო უნივერსიტეტის გამომცემლობა, 1959. — გვ. 59. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ოდიში (ზუგდიდის მუნიციპალიტეტი)

ოდიში — სოფელი საქართველოში, სამეგრელო-ზემო სვანეთის მხარის ზუგდიდის მუნიციპალიტეტში, თემის ცენტრი. მდებარეობს ოდიშის დაბლობზე. მდინარეების ჯუმისა და ინწრის სანაპიროებზე. ზღვის დონიდან 130 მეტრი, ზუგდიდიდან 5 კმ. 2014 წლის აღწერის მონაცემებით სოფელში ცხოვრობს 1846 ადამიანი. სოფლის ბოლოს კორცხელის საზღვართან, მდინარე ჯუმის (ენგურის მარცხენა შენაკადი) მარჯვენა სანაპირო ზღვის დონიდან 273 მეტრზე აღმოაჩინეს გვიანდელი ნეოლითური ხანის ნამოსახლარი. იკვლევდნენ 1936–1937 წლებში. მოპოვებულია დაახლოებით 5050 ნივთი. იარაღის უმეტესი ნაწილი დამზადებულია კაჟისა (პრიზმული, კონუსური და ფანქრისებური ნუკლეუსები, ანატკეც–ანამტვრევები, ნამგლის ჩასართები და სხვ.) და რიყის ქვისაგან (გახეხილ–გაპრიალებული ცულები, სახეხები, შურდული ქვები, სანაყები, ხელისსაფქვავები, საპრიალებები და სხვ.). ობსიდიანი მცირე რაოდენობითაა გამოყენებული. იქვე აღმოჩნდა ცილინდრული ბრტყელძირა კერამიკული ჭურჭლის ნატეხები, რომლებსაც აქვს ვერტიკალური ჭდეები და ნაკაწრები. მასალა აკრეფილია ზედაპირულად. უძრავი კულტურული ფენა არ აღმოჩენილა. ოდიშის ნამოსახლარი კავკასიაში ადრინდელი სამიწათმოქმედო კულტურის ერთ–ერთი კლასიკური ძეგლია. აღმოჩენილი მასალა ურთის, ანასეული II-ის, გურანთის და სხვა გვიანდელი ენეოლითური მასალის მსგავსია და მათთან ერთად დასავლეთ ამიერკავკასიის კულტურულ წრეში ერთიანდება. მასალა დაცულია ს. ჯანაშიას სახელობის საქართველოს სახელმწიფო მუზეუმსა და პეტერბურგის მიკლუხო-მაკლაის სახელობის ეთგოგრაფიულ და ანთროპოგენულ მუზეუმებში. გრიგოლია გ., ქართული საბჭოთა ენციკლოპედია, ტ. 7, თბ., 1984. — გვ. 502. ნებიერიძე ლ. დასავლეთ ამიერკავკასიის ნეოლითი, თბ. 1972. „საქართველოს არქეოლოგია“, თბილისი: თბილისის სახელმწიფო უნივერსიტეტის გამომცემლობა, 1959. — გვ. 54-55. კალანდაძე ა., მეზოლითურ და ნეოლითურ კულტურათა ნაშთები საქართველოში «ენიმკის მოამბე», 1939, ტ. 4, ნარკ. 3 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ავთანდილ გუნია

ავთანდილ ლევანის ძე გუნია (დ. 27 სექტემბერი, 1912 წელი, თბილისი, — გ. 2 ოქტომბერი, 1997, იქვე) — ქართველი ეკონომისტი, ეკონომიკურ მეცნიერებათა დოქტორი, (1962) პროფესორი, (1966). საქართველოს მეცნიერებათა აკადემიის წევრ-კორესპონდენტი, (1967), აკადემიკოსი (1979). აღიზარდა ქართული თეატრის მოღვაწის — ვალერიან გუნიას ოჯახში. 1953-1957 წლებში იყო საქართველოს სსრ კულტურის მინისტრი, 1957 წლიდან — საქართველოს მეცნიერებათა აკადემიის ეკონომიკისა და სამართლის ინსტიტუტის პოლიტეკონომიის განყოფილების გამგე, 1960 წლიდან — ამავე ინსტიტუტის დირექტორის მოადგილე სამეცნიერო დარგში, 1976–1991 წლებში — დირექტორი, 1991 წლიდან გარდაცვალებამდე — საპატიო დირექტორი. შექმნილი აქვს მონოგრაფია „მეცნიერულ-ტექნიკური პროგრესის ეკონომიკური პრობლემები საქართველოში“ და მრავალი სხვა შრომა ეკონომიკური ზრდის ტემპებისა და პროპორციების საკითხებზე. სიცოცხლის ბოლო წლებში აქტიურად მუშაობდა საქართველოს ეკონომიკური დამოუკიდებლობის კონცეფციაზე საბაზრო ურთიერთობებზე გადასვლის პირობებში, იკვლევდა აშშ-თან და სხვა ეკონომიკურად განვითარებულ ქვეყნებთან ურთიერთხელსაყრელი თანამშრომლობის პერსპექტივებს. იგი დაჯილდოებული იქნა მედლებით: „მამაცური შრომისათვის 1941-1945 წწ. დიდ სამამულო ომში“ (1945), „მოსკოვის დაცვისათვის“ (1946), „მოსკოვის დაარსების 800 წლისთავთან დაკავშირებით“ (1947), „მამაცური შრომისათვის“ (1970). იგი დაჯილდოებული იყო აგრეთვე „ხალხთა მეგობრობის ორდენით“ (1982) და „საქართველოს ღირსების ორდენით“ (1997). 1980 წელს მას მიენიჭა საქართველოს მეცნიერების დამსახურებული მოღვაწის წოდება. ავთანდილ სილაგაძე და სხვ., ეკონომიკის ენციკლოპედიური ცნობარი, თბილისი 2005, გვ. 171. რამაზ აბესაძე, აკადემიკოს ავთანდილ გუნიას ცხოვრება და მოღვაწეობა, თბილისი, ივანე ჯავახიშვილის სახელობის თბილისის სახელმწიფო უნივერსიტეტის პაატა გუგუშვილის ეკონომიკის ინსტიტუტის სამეცნიერო შრომების კრებული: ეძღვნება აკადემიკოს ავთანდილ გუნიას დაბადებიდან მე-100 წლისთავს, 2012, V, გვ. 7-14. ჯიბუტი მ., ენციკლოპედია „საქართველო“, ტ. 2, თბ., 2012. — გვ. 204-205.
DC Comics

DC Comics, Inc. (დაარსდა 1934 წელს, როგორც National Allied Publications) — ამერიკული კომიქსების გამომცემლობა. იგი არის DC Entertainment-ის, Warner Bros. Entertainment, Inc.-ის ფილიალის საგამომცემლო განყოფილება და Time Warner-ის ფილიალი. DC Comics არის ამერიკის ერთ-ერთი ძველი კომიქსების გამომცემლობა. მის ცნობილ პერსონაჟებს შორის არიან სუპერმენი, ბეტმენი, ქალი საოცრება, ფლეში, მწვანე ფარანი და სამართლიანობის ლიგა. კომიქსების დიდი ნაწილის მოქმედება მიმდინარეობს DC-ის სამყაროში. ინიციალი „DC“ შეიქმნა ამ კომპანიის პოპულარული „დეტექტიური კომიქსების“ მიხედვით (Detective Comics) და მალე კომპანიის ოფიციალური დასახელება გახდა. DC Comics-ების სათაო ოფისი მდებარეობდა 1700 ბროდვეიზე, მანჰეტენზე, თუმცა 2015 წელს გადავიდა კალიფორნიაში, ქალაქ ბერბენკში. DC Comics, მთავარ მეტოქე Marvel Comics-თან ერთად, ამერიკული კომიქსების ბაზრის 70%-ს შეადგენს. უამრავი ფილმი და სერიალია გადაღებული DC Comics-ის მიხედვით. აქ თავმოყრილია ანიმაციური და მხატვრული ფილმების სია, დაწყებული 1951 წლიდან. ვიკისაწყობში არის გვერდი თემაზე: DC Comics ოფიციალური საიტი DC Comics — არხი YouTube-ზე „DC Comics“ — ანიმაციური ფილმების მონაცემთა დიდ ბაზაში DC Comics საიტზე Comic Book DB (არქივირებულია ორიგინალიდან) DC Comics-ის მონაცემთა ბაზა DC Comics ფრანგულად : ქალაქური კომიქსები ↑ Melrose, Kevin. (October 10, 2009) DC Entertainment – what we know so far. Comic Book Resources. დაარქივებულია ორიგინალიდან — ივნისი 1, 2016. ციტირების თარიღი: September 11, 2009. ↑ http://www.dccomics.com/blog/2017/05/05/dc-entertainment-expands-editorial-leadership-team ↑ DC Comics Inc. Hoovers. Retrieved October 18, 2008. ↑ Johnston, Rich. DC Comics Humiliates Marvel With August 2016 Marketshare, As Diamond Sets A Record Month Of Sales. ციტირების თარიღი: 18 September 2016.
ლია

ლია — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, თემის ცენტრი (სოფლები: ზედა ლია, მახარია, პალური). მდებარეობს ოდიშის ვაკეზე, ზუგდიდი–ჯვრის საავტომობილო და სარკინიგზო გზაზე, მდინარე ენგურის მარცხენა სანაპირო. 2014 წლის აღწერის მონაცემებით სოფელში ცხოვრობს 1523 ადამიანი. მთავარი სტატია: ლიის არქეოლოგიური ძეგლები. არქეოლოგიური გათხრების შედეგად სოფლის ტერიტორიაზე აღმოჩნდა ძვ.წ. I ათასწლეულის პირველი ნახევრის რიყის ქვით ნაგები შენობის ნაშთი და I და II საუკუნეების ხეთის სამარხი, რომელშიც დგას შუა ფეოდალური ხანის ციხესიმაგრე. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II